場外帽子戲法 科頓將第三度做爸爸
2024年04月24日 19:03
東網電視
更多新聞短片
菲爾科頓影全家幅上載到社交網。
曼城中場菲爾科頓今季腳風極順,各項賽事合共已有22球進帳,創下職業生涯單季入球高新,當中英超對賓福特、阿士東維拉,都上演「帽子戲法」入3球。呢位23歲英格蘭國腳場外亦表現大勇,佢透露將第三度做爸爸,生仔都要「戴帽」。
菲爾科頓同拍拖多年嘅女友Rebecca Cooke已經育一仔一女,佢哋日前舉行派對,並影全家福上載到社交網,公布第三位BB即將降臨。
菲爾科頓非常早熟,18歲已經做爸爸,大仔Ronnie喺2019出世,兩年之後迎來女兒True,佢似乎仲未滿足,依家又將會添丁,莫非想學兩位球王C朗、美斯做「多仔公」?